དེའི་གོང་དུ་རྒྱ་གར་དུ་གཞིས་ཆགས་པའི་མི་རིགས་ནི་མུཎྜ་མི་རིགསདང་དྲ་ཝི་ཌ་མི་རིགསཞེས་པ་རེད།དྲ་ཝི་ཌ་མི་རིགས་ནི་མི་འབོར་ཆེ་ལ་ཤེས་རིག་གི་ཆ་ནས་ཀྱང་ཆུ་ཚད་མཐོ་ཐག་ཆོད་བྱུང་བའི་རྐྱེན་པས་འཕགས་པའི་མི་རིགས་ཀྱིས་ཁོ་ཚོར་བྲན་གཡོག་ཏུ་བསྐུལ་དེད་བྱས་རྗེས་སུའང་རྒྱ་གར་གྱི་ཆོས་དང་ཤེས་རིག་ལ་མངོན་ལྐོག་གང་སྤྱིར་ཤུགས་རྐྱེན་བཟང་པོ་ཐེབས་ཡོད།ལྷག་པར་ལྷ་མོ་དང་ཀླུ་དང་།ལྗོན་ཤིང་བཅས་ལ་མཆོད་པ་བྱེད་པའི་ལམ་སྲོལ་དང་།ད་ཡོད་རྒྱ་གར་གྱི་ཡུལ་ཆོས་ཧིན་དུའི་ཆོས་ལུགས་དབར་འབྲེལ་བ་ཆེན་པོ་ཡོད་པའི་མཐོང་ཚུལ་ཡོད།དྲ་ཝི་ཌའི་མི་རིགས་རྣམས་འཕགས་པའི་མི་རིགས་དང་གཉེན་སྒྲིག་དང་འབྲེལ་རྒྱ་གར་དུ་གཞིས་ཆགས་ནས་ཀྱང་ད་དུང་རྒྱ་གར་ལྷོ་ཕྱོགས་སུ་ཁོ་ཚོའི་མི་རིགས་གཙང་མ་དང་སྐད་ལྷག་ཡོད་དོ།།